У часе галасавання ў Еўрапарламенце па беларускім пытанні было ўхвалена некалькі вусных паправак, якія падтрымалі асуджаных па справе 14 і гвалтоўна забраных у войска апазіцыянераў.Дэпутат ад Польшчы Яцэк Пратасевіч на просьбу А. Мілінкевіча і Amnesty International унёс папраўку, якая патрабуе ад уладаў Беларусі не толькі выпусціць нядаўна арыштаваных палітвязняў, але і перагледзець прысуды па так званай справе 14 – 11 удзельнікам дэманстрацыі пратэсту прадпрымальнікаў, якая прайшла ў Мінску ў студзені 2008 году.Дэпутат ад Літвы Вітаўтас Ландзбергіс прапанаваў калегам заступіцца за трох актывістаў беларускай апазіцыі, якія гвалтам былі забраныя ў войскаАдзін з іх зяўляецца сынам кіраўніка апазіцыі. Гэта варта прыраўнаць да захопу дзяржавай закладнікаў – бярэм у войска твайго сына, бо ты ў апазіцыі, і з ім можа нешта там здарыцца. Такая папраўка запэўніла б бяспеку тым асобам, якія былі прымусова ўзятыя ў войска- зазначыў спадар Ландзбергіс.Папраўка Ландзбергіса была ўхваленая. Як і іншая – аб патрабаванні да афіцыйнага Мінска гарантыяў свабоднай дзейнасьці для ЕГУ, калі унівэрсітэт вернецца з Літвы ў Беларусь. Апрача таго, Вітаўтас Ландзбергіс звярнуў увагу на планы беларускага ўрада па пабудове АЭС на мяжы з Еўразвязам. Гэтая папраўка была ўлічаная ў прэамбуле рэзалюцыі. 